1 มกราคม
เหตุการณ์

พ.ศ. 391 (153 ปีก่อนคริสตกาล) - เป็นครั้งแรกที่กงสุลโรมันเริ่มเข้ารับตำแหน่งในวันที่ 1 มกราคม
พ.ศ. 499 (45 ปีก่อนคริสตกาล) - ปฏิทินจูเลียนมีผลบังคับใช้เป็นปฏิทินของจักรวรรดิโรมัน โดยกำหนดให้วันที่ 1 มกราคมเป็นวันขึ้นปีใหม่
พ.ศ. 502 (42 ปีก่อนคริสตกาล) - วุฒิสภาโรมันยกฐานะจูเลียส ซีซาร์ย้อนหลังให้เป็นเทพเจ้า
พ.ศ. 960 (ค.ศ. 417) - จักรพรรดิฮอโนริอุสบังคับให้กัลลา พลาซิเดีย ซึ่งเป็นพระขนิษฐาของพระองค์แต่งงานกับกงสตันติอุส นายพลผู้โด่งดังของพระองค์
พ.ศ. 2043 (ค.ศ. 1500) - นักสำรวจชาวโปรตุเกส เปดรู อัลวารึช กาบรัล ค้นพบชายฝั่งของบราซิล
พ.ศ. 2045 (ค.ศ. 1502) - ที่ตั้งปัจจุบันของรีโอเดจาเนโรถูกค้นพบครั้งแรกโดยชาวโปรตุเกส
พ.ศ. 2058 (ค.ศ. 1515) - ฟร็องซัว ดยุคแห่งบริตตานี วัย 12 ปี สืบราชบัลลังก์ฝรั่งเศส ภายหลังการสวรรคตของพระเจ้าหลุยส์ที่ 12 แห่งฝรั่งเศส พ่อตาของเขา
พ.ศ. 2143 (ค.ศ. 1600) - สกอตแลนด์กำหนดให้วันที่ 1 มกราคมเป็นวันขึ้นปีใหม่ แทนที่วันที่ 25 มีนาคม
พ.ศ. 2194 (ค.ศ. 1651) - พระเจ้าชาลส์ที่ 2 ราชาภิเษกขึ้นเป็นพระมหากษัตริย์สกอตแลนด์
พ.ศ. 2216 (ค.ศ. 1673) - มีการไปรษณีย์ครั้งแรกระหว่าง นิวยอร์ก กับ บอสตัน
พ.ศ. 2243 (ค.ศ. 1700) - รัสเซียเริ่มใช้ปฏิทินจูเลียน
พ.ศ. 2250 (ค.ศ. 1707) - พระเจ้าโจเอา ได้รับราชาภิเษกเป็นพระมหากษัตริย์โปรตุเกส
พ.ศ. 2344 (ค.ศ. 1801) -
จูเซป พีแอซซี นักดาราศาสตร์ชาวอิตาลี ค้นพบ 1 ซีรีส (1 Ceres) ดาวเคราะห์น้อยดวงแรก
ราชอาณาจักรไอร์แลนด์ผนวกกับราชอาณาจักรบริเตนใหญ่อย่างเป็นทางการ ตั้งเป็นสหราชอาณาจักรบริเตนใหญ่และไอร์แลนด์
พ.ศ. 2346 (ค.ศ. 1803) - เฮติประกาศเอกราช
พ.ศ. 2360 (ค.ศ. 1818) - นิยายวิทยาศาสตร์เรื่อง แฟรงเกนสไตน์ โดยแมรี เชลลีย์ วางจำหน่ายครั้งแรกในลอนดอน สหราชอาณาจักร
พ.ศ. 2417 (ค.ศ. 1874) - กรมพระราชวังบวรวิไชยชาญหวาดระแวงรัชกาลที่ 5 จนเสด็จไปอยู่สถานกงสุลอังกฤษ
พ.ศ. 2429 (ค.ศ. 1886) - อังกฤษผนวกพม่าเป็นอาณานิคมโดยให้เป็นส่วนหนึ่งของอินเดีย
พ.ศ. 2436 (ค.ศ. 1893) - ประเทศญี่ปุ่นเริ่มใช้ปฏิทินแบบสากล
พ.ศ. 2440 (ค.ศ. 1899) - สิ้นสุดการปกครองของสเปนในประเทศคิวบา
พ.ศ. 2443 (ค.ศ. 1900) - รัฐนิวเซาท์เวลส์ รัฐวิกตอเรีย รัฐควีนส์แลนด์ รัฐออสเตรเลียใต้ รัฐแทสเมเนีย และ รัฐออสเตรเลียตะวันตก รวมกันเป็นเครือจักรภพออสเตรเลีย เอ็ดมันด์ บาร์ตัน ได้เป็นนายกรัฐมนตรีคนแรกออสเตรเลียเปลี่ยนสถานะจากอาณานิคมของอังกฤษเป็นประเทศในเครือจักรภพ
พ.ศ. 2444 (ค.ศ. 1901) - ไนจีเรียกลายมาเป็นรัฐอารักขาของเครือจักรภพอังกฤษ
พ.ศ. 2500 (ค.ศ. 1957) - ซูดานประกาศเอกราช
พ.ศ. 2500 (ค.ศ. 1957) - ความผิดต่อองค์พระมหากษัตริย์ไทยเพิ่ม "ดูหมิ่น" และเปลี่ยนเป็นความผิดต่อความมั่นคงของชาติ หลังประมวลกฎหมายอาญา พ.ศ. 2499 มีผลใช้บังคับ
พ.ศ. 2502 (ค.ศ. 1959) - พรรคคอมมิวนิสต์คิวบาชนะการปฏิวัติคิวบา
พ.ศ. 2512 (ค.ศ. 1969) - พรรคคอมมิวนิสต์แห่งประเทศไทยจัดตั้งกองทัพปลดแอกประชาชนแห่งประเทศไทย
พ.ศ. 2527 (ค.ศ. 1984) - บรูไนประกาศเอกราช
พ.ศ. 2538 (ค.ศ. 1995) - วันก่อตั้งองค์การการค้าโลก (WTO) เข้ามาแทนความตกลงทั่วไปว่าด้วยภาษีศุลกากรและการค้า (GATT)
พ.ศ. 2541 (ค.ศ. 1998) - วันก่อตั้งธนาคารกลางยุโรป
พ.ศ. 2542 (ค.ศ. 1999) - ประเทศสหภาพยุโรป 11 ประเทศเริ่มใช้เงินตรายูโร
พ.ศ. 2544 (ค.ศ. 2001) - ประเทศกรีซเปลี่ยนมาใช้สกุลเงินยูโร
พ.ศ. 2547 (ค.ศ. 2004) - เปอร์เวซ มูชาราฟได้รับเลือกเป็นประธานาธิบดีแห่งประเทศปากีสถาน
พ.ศ. 2550 (ค.ศ. 2007) - ประเทศสโลวีเนียเปลี่ยนมาใช้สกุลเงินยูโร ประเทศโรมาเนียและบัลแกเรียเข้าเป็นสมาชิกสหภาพยุโรป
พ.ศ. 2551 (ค.ศ. 2008) - ประเทศมอลตาและไซปรัสเปลี่ยนมาใช้สกุลเงินยูโร
พ.ศ. 2552 (ค.ศ. 2009)
ประเทศสโลวาเกียเปลี่ยนมาใช้สกุลเงินยูโร
เกิดเหตุเพลิงไหม้สถานบันเทิงซานติก้าผับ ถนนเอกมัย กรุงเทพมหานคร มีผู้เสียชีวิต 66 คน
พ.ศ. 2553 (ค.ศ. 2010) - เกิดจันทรุปราคาบางส่วน มองเห็นได้ในทวีปเอเชีย
พ.ศ. 2554 (ค.ศ. 2011)
ประเทศเอสโตเนียเปลี่ยนมาใชเงินสกุลยูโร
เกิดเหตุระเบิดนอกโบสถ์คริสต์นิกายคอปติกออร์โธด็อกซ์ในอเล็กซานเดรีย ประเทศอียิปต์ มีผู้เสียชีวิต 23 คน
พ.ศ. 2557 (ค.ศ. 2014) - ประเทศลัตเวียเปลี่ยนมาใชเงินสกุลยูโร
พ.ศ. 2558 (ค.ศ. 2015)
ประเทศลิทัวเนียเปลี่ยนมาใชเงินสกุลยูโร
สนธิสัญญาก่อตั้งสหภาพเศรษฐกิจยูเรเชียมีผลใช้บังคับ ระหว่างประเทศรัสเซีย เบลารุส อาร์มีเนีย คาซัคสถาน และคีร์กีซสถาน